Uterqüe, S.A.|  |
| Pramonė | mažmeninė prekyba |
| Įkurta | 2008 m. |
| Centrinė būstinė | Ispanija Tordera, Ispanija |
| Vietų skaičius | >100 parduotuvių (2014) |
| Produkcija | aksesuarai • batai • rankinės |
| Pajamos | Didėjimas 71 mln. eurų (2013) |
| Darbuotojų | apie 800 (2014) |
| Holdingas | „Inditex" |
| Tinklalapis | www.uterque.com |

„Uterqüe" parduotuvė Honkonge
**„Uterqüe"** – tarptautinis Ispanijos aprangos detalių parduotuvių tinklas, priklausantis didžiausiai pasaulyje mados kompanijai „Inditex" (kuri kartu valdo ir „Zara" parduotuves). Įkurtas 2008 m. ir yra naujausias „Inditex" prekės ženklas.

Plėtra
------

Parduotuvėse yra pardavinėjami daugiausiai moteriški aksesuarai bei įvairios aprangos detalės, įskaitant krepšius, rankines, papuošalus, skrybeles ir pan.; taip pat batai ir drabužiai. 2014 m. vasarą kompanija turėjo daugiau nei 100 „Uterqüe" parduotuvių, esančių 19-oje šalių. Parduotuvėse dirbo 800 darbuotojų, o 2013 m. kompanijos ataskaitos duomenimis pardavimai siekė 71 mln. eurų.

„Uterqüe" parduotuvės įsikūrusios keliose dešimtyse pasaulio šalių: Ispanijoje, Graikijoje, Portugalijoje, Belgijoje, Rusijoje, Meksikoje, taip pat daugelyje Artimųjų Rytų šalių, įskaitant Saudo Arabiją, Kuveitą, Jordaniją.

Beveik visos bendrovei priklausančios parduotuvės yra valdomos ir priklauso pačiai „Inditex" įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz. Viduriniųjų Rytų regiono šalyse).

Parduotuvių centrinė būstinė yra įsikūrusi Torderos mieste, Katalonijoje, skirtingai nei „Uterqüe" valdanti kompanija „Inditex", kurios būstinė yra Galisijoje.

Parduotuvės
-----------

Internetinės „Uterqüe" parduotuvės veikia 11-oje šalių.

2014 m. sausio 31 d. duomenimis „Uterqüe" parduotuvės veikė keturiuose žemynuose: (skliausteliuose – parduotuvių skaičius)

Europa:  Ispanija (32),  Rusija (7),  Portugalija (5),  Belgija (4),  Kipras (2),  Andora (1);

Amerika:  Meksika (10);

Azija:  Jungtiniai Arabų Emyratai (3),  Kinija (2),  Kataras (2),  Kuveitas (2),  Libanas (2),  Jordanija (1),  Saudo Arabija (1);

Afrika:  Marokas (1).

Šaltiniai
---------

1. 1 2  More Info > Corporate Info > History Oficialus „Uterqüe" tinklalapis. Nuoroda tikrinta 2014 m. liepos 20 d.
2. 1 2  „Annual Report 2013" (PDF) Kompanijos finansinė ir strateginė 2013 m. ataskaita, oficialus kompanijos tinklalapis, 2014 m. birželis. Nuoroda tikrinta 2014 m. liepos 20 d.
3. ↑  More Info > Work With Us Oficialus „Uterqüe" tinklalapis. Nuoroda tikrinta 2014 m. liepos 20 d.
4. ↑  Brands > Uterqüe Archyvuota kopija 2014-07-12 iš Wayback Machine projekto. Oficialus „Inditex" tinklalapis. Nuoroda tikrinta 2014 m. liepos 20 d.
5. ↑  „The Story of Zara – the Speeding Bullet" Tinklalapis „Unique Business Strategies", Andrew Pearson. Nuoroda tikrinta 2014 m. liepos 20 d.

Nuorodos
--------

* Oficialus „Uterqüe" tinklalapis
* Oficialus „Uterqüe" valdančios kompanijos tinklalapis Archyvuota kopija 2014-07-02 iš Wayback Machine projekto.
* „Uterqüe" socialiniame tinkle „Facebook"


|  |  |  |  |
| --- | --- | --- | --- |
| 

| Ž • A • R  |
| --- |
|  |
| 
Zara • Pull and Bear • Bershka • Massimo Dutti • Stradivarius • Oysho • Zara Home • Uterqüe |

 |